Styremøte Steinkjer idrettsråd, 20.august 2018
Til stede: Marit Moe, Trond Unhjem, Eirik Tronstad, Grete Folden og Liv Trongmo Hognes.
Forfall: Trond Sakshaug
Sak 1: Oppfølging av sak 1 fra forrige møte, 4.juni. Oppnevning av et medlem til valgkomiteen
Eirik har vært i kontakt med Bertil Smalås i Egge IL(fotball) for å høre om noen fra Egge kan stille som medlem i valgkomitèen. Smalås skulle høre videre med hovedlaget i Egge IL, så vi avventer svar. Eirik følger opp. 
 
Sak 2: Felles møte med Steinkjer kommune og STI
Steinkjer idrettsråd og Steinkjer kommune skal ha et felles møte i forbindelse med tildeling av spillemidler. Møtedato: 29.oktober kl 16.00, på Steinkjer rådhus. 
Kommunen oversender oss møtepapirene i forkant av møtet, slik at vi får sett på det i forkant av møtet.
 
Sak 3: Orientering fra møte med Steinkjer kommune v/ordfører og kultursjef 8. juni, samt møte med formannskapet 16.august
Greit møte med ordfører og kultursjef. Gikk gjennom handlingsplanen til STI, og diskuterte hvordan vi kunne nå våre mål. Kultursjefen er vår kontakt inn mot kommunen. Han får dessuten møteinnkalling til hvert styremøte, slik at han har mulighet for å være med på styremøtene. Ble også snakket om muligheten for å ha med en politiker i idrettsrådet. Idrettsrådet er et politisk uavhengig organ, så i tilfelle må det bli kun som observatør. Samarbeidsavtalen mellom Steinkjer kommune og Steinkjer idrettsråd ble gjennomgått, og det kom til noen små justeringer i avtaleteksten. Avtalen ble så tatt med inn i Formannskapet 16.08, i håp om å få den signert. Ble enige om å ta signering sendere, med T-A tilstede. 
Formannskapet er positive til at man har et velfunksjonerende idrettsråd. I vår handlingsplan står det at vi skal jobbe for å få på plass en idrettskonsulent i kommunen. Dette arbeidet har stagnert litt, siden kommunen nå har fått på plass en kultursjef. Ønsker fra Høyre om at vi burde jobbe videre med å få på plass idrettskonsulent. 
Formannskapet støtter STI i at vi skal ut å besøke idrettslagene.
 
Sak 4: Inspirasjonskveld for medlemmene våre 3.september
Samarbeid mellom STI og Steinkjer næringsforum.
"Kunsten å lede frivillige" – Tom Åge Myhren. 3.september kl 18-21.
Målet er å sette fokus på å skape en omgivelse rundt de frivillige som gjør det lettere å rekruttere, forvaltet og beholde folk. 

Alle oppfordres til å dele arrangementet med "sine" klubber, og oppfordre folk til å delta. 

Sak 5: Medlemspleie
Legger opp en plan der vi i styret besøker idrettslagene rundt omkring i kommunen, høsten 2018/våren 2019. 
Marit og Trond U. setter opp en plan over hvor mange idrettslag vi skal invitere oss inn til. Den som er ansvarlig for å besøke de ulike klubbene, tar kontakt med styreleder for aktuelle idrettslag som skal besøkes. 
Lager en felles presentasjon som vi bruker på alle besøkene. 


Sak 6: Organisasjonsnummer
Organisasjonsnummer til STI skal nå være i orden.
Sak 7: Kommunale tiltaks- og prosjektmidler i Steinkjer 2018
Tilskudd på kr. 100.000,- fra Steinkjer kommune som skal fordeles. Søknadsfrist 15.09.18. Tildelingskriteriene samt søknadsfrist må offentliggjøres på internettsidene våre. Behandler søknadene i styremøte 01.oktober. Trond U. legger ut på nett. 

Kriterier for lokale tiltaksmidler bør vurderes i forkant av årsmøtet da det er mange år siden disse ble laget. 

Sak 8: Eventuelt
Steinkjer skytterlag ønsker å søke om å ha landsskytterstevnet i 2023. For at Steinkjer skytterlag skal klare dette, må de få med seg alle små skytterlagene rundt i kommunen. STI må kontakte Steinkjer skytterlag for å høre om det er noe vi kan bistå med i prosessen rundt søknad om LS

[bookmark: _GoBack]
Referent: Liv Trongmo Hognes


